Държавен вестник, бр. 3, 2026 г., стр. 75

БРОЙ  3	
Д Ъ Р Ж А В Е Н  В Е С Т Н И К 	
СТР.  75  
 
изпълнение на трудовите задължения и обезопасяване на работното място. Наблюдава 
измервателни уреди, табла, електронни дисплеи и следи за ефективна и безопасна работа на 
съоръженията. Подпомага поддръжката и ремонта им, поддържа работното място чисто, 
извършва измервания и води технологична документация. Работи със специализиран софтуер и 
компютърни системи, използвани в съвременните производствени процеси. Усвояването на 
дигитални умения е задължително условие за успешно упражняване на професията. 
Лицето, придобило втора степен на професионална квалификация по професията 
„Технологии на метални продукти и изделия“, може да заема работни места във всички 
предприятия, занимаващи се с добив и обработване на черни и цветни метали и сплави. 
Използва широк спектър от машини, съоръжения, прибори и устройства в зависимост от 
конкретния технологичен процес, в съответствие със заеманата от него длъжност. 
Необходими личностни качества за упражняване на професията: висока концентрация на 
вниманието, издръжливост на стрес и натоварване, технически познания и умения, повишена 
отговорност, сръчност и прецизност, способност за работа в рискова среда (високи температури, 
автоматизирани системи, стопилки и др.). 
Работното време е организирано според вида на работното място и организацията на 
съответното предприятие. Работната среда е свързана с повишен шум, запрашеност, 
температурни амплитуди, опасни вещества и съоръжения с повишена опасност. Стриктното 
спазване на инструкциите за безопасна работа и носенето на работно облекло и лични 
предпазни средства е задължително. 
2.3. Трета степен на професионална квалификация по професията 
Лицето, придобило трета степен на професионална квалификация, изпълнява дейности, 
свързани с проектиране, конструиране, експлоатация, поддръжка и ремонт на машини, 
механични инсталации и съоръжения, прибори и приспособления в производството. Той 
изработва схеми, чертежи на детайли и сглобени единици, проектира и конструира детайли 
проектира конструкцията на детайли, създава технологии за тяхното производство. 
Придобилият трета степен на професионална квалификация извършва монтаж и 
изпитвания на специални изделия съгласно конструктивната, технологичната и нормативната 
документация. Поддържа и контролира ефективната експлоатация на машини и съоръжения в 
различни сектори на промишлеността – химическа, хранително-вкусова, дървообработваща, 
текстилна, обувна, добивна, металургична и др. Да познава и работи с машини и съоръжения за 
осъществяване на процеса електродъгово заваряване. 
Придобилият трета степен на професионална квалификация изпълнява дейности по 
осигуряване, провеждане и контрол на технологични процеси в металургичното производство. 
Прилага методи за пластично деформиране на метали за получаване на различни продукти и 
изделия. Следи за правилното функциониране на оборудването: транспортни ленти, 
металургични пещи, хидро- и пневмотранспорт, валцови машини, пресови машини, машини за 
термично и последващо обработване. 
Извършва анализи на суровини и продукция и взема мерки при отклонения. Осъществява 
контрол върху технологичните процеси. Отговаря за производството с високо качество, 
рационалното използване на ресурси и интерпретира показания на измервателна техника.  
Лицето, придобило трета степен на професионална квалификация по професията